标题：881年
中国纪年
881年，唐僖宗惠圣恭定孝皇帝中和元年
历史大事
唐僖宗奔蜀
中和元年（八八一）正月二十八日，唐僖宗一行逃至成都。剑南西川节度使陈敬瑄遣步骑三千奉迎。僖宗遣使促高骈讨黄巢。二月九日，为使各地有权主动出兵围剿大齐政权，特传诏各道藩镇，允许对有功军将以皇帝名义及时墨敕授官。三月，以高骈为京城四面行营都统。在成都，僖宗千方百计加紧调集军队围剿黄巢农民军。时蜀中府库充实，诸道及四夷贡献不绝，群臣追从车驾者集成都，僖宗赏赐不乏，士卒欣悦。
唐军攻入长安，旋被巢军击退
中和元年（八八一）四月一日，唐邠州（今陕西彬县）将朱玖杀死黄巢所任邠宁节度使王玫，引军进逼长安。唐军云集畿辅。四月五日，黄巢率军东出，空长安城以诱官军。唐军入城大掠，入府库第舍，抢金帛妇女。黄巢伏兵霸上，侦知官军无备，十日引兵还袭，大战长安，斩唐京西行营副都统、泾原节度使程宗楚和朔方节度使唐弘夫，伤邠州将朱玖，唐士卒死者什八九。围长安的各道兵皆退，大齐军势复振，杀城中助唐军作乱者数万人。部众上黄巢尊号曰承天广运启圣睿文宣武皇帝。
唐与大齐战于京郊
唐忠武（驻节河南许昌）节度使周岌曾被迫投降大齐，中和元年（八八一）五月，岌又伙同监军杨复光杀死大齐使者，归附唐朝。是月，杨复光率忠武等兵八千败齐将朱温，复取邓州（今河南邓县），追朱温至蓝桥（今陕西蓝田南）而还。唐昭义节度使高浔与河中节度使王重荣又合兵攻陷华州（今陕西华县）。六月，大齐将王播围兴平（属陕西），唐邠宁节度副使朱玫退屯奉天（今陕西乾县）。八月，齐将李详败高浔，乘胜复取华州。九月，尚让、朱温败唐鄜延节度使李孝昌、夏绥节度使拓跋思恭于长安附近的东渭桥，唐军退走。十月，唐天平军节度使曹全晸在长安附近被义军击毙。十一月，孟楷、朱温袭唐鄜、夏二军于富平（今陕西境内），李孝昌、拓跋思恭又败，奔归本镇。翌年二月，朱温再进取同州（今陕西大荔），黄巢命朱温为同州刺史。
江南地方武装烽起
黄巢攻克长安，唐朝统治已趋覆亡，江淮和江南地方武装（土团）烽起。中和元年（八八一）八月，寿州屠者王绪首先起兵，自称将军，攻占寿州（今安徽寿县）和光州（今河南潢川），与此同时，又有贸（今浙江鄞县）人钟季文攻占明州；临海（今浙江临海东南）人杜雄攻占台州，永嘉（今浙江）人朱褒攻占温州，遂昌（今浙江）人卢约攻占处州（今浙江丽水）。其中朱褒之兄朱诞原任本州通事官，兄弟皆因功摄司马。此辈均属地方武装，乘机割据。此外，还有各聚众千人保卫乡里的“杭州八都”；澧（今湖南澧县东）、郎（今湖南常德）二州的土豪雷满；均州武当（今湖北均县北）的乡豪孙喜等。不载于史籍者更多。这些地方武装，或公然叛乱而据地自雄，或胁迫唐朝取得官职及合法地位，其性质都是藩镇割据的雏型，并为五代十国奠定了基础。
改元中和
广明二年（八八一）七月十一日改元中和，赦天下。
道士杜光庭随僖宗入蜀
道士杜光庭始好经史，工翰墨，以廷试不售，乃弃儒人道，僖宗即位，始充文章应制。中和元年（八八一）正月，随唐僖宗逃入蜀。杜光庭著作多存今道藏中。
大齐将朱温克邓州
黄巢以朱温为东南面行营都虞侯，将兵攻邓州（今河南邓县）。中和元年（八八一）三月五日，陷城，执刺史赵戒，乃戍守邓州以扼荆、襄。
赦李克用使剿黄巢
沙陀酋长李友金与萨葛、吐谷浑诸部入援关中，旋回代北募兵，得三万人，皆北方杂胡，犷悍暴横。友金不能统驭，乃请赦李国昌、李克用父子罪，召以为帅，赴阙勤王。中和元年（八八一）三月，诏赦李氏罪，李友金奉诏往达靼迎之；李克用帅达靼诸部万人赴河东，因军粮不继，剽掠州县。六月，李克用遇大雨，引兵北还，陷忻（今山西忻县）、代二州，因留居代州（今山西代县）。
郑畋讨黄巢
中和元年（八八一）三月十三日，唐以郑畋为京城西面都统。十六日，郑畋发布讨黄巢檄文，（全文载《旧唐书·郑畋传》，又见《册府元龟》卷四百—十六）为围攻大齐，郑畋与藩镇先后两次结盟，有程宗楚、仇公遇、李孝昌、拓跋思恭参加。时宥州（今内蒙古鄂尔多斯沙漠）刺史党项羌酋拓跋思恭纠合蕃汉合兵抗黄巢，朝廷命其权知夏绥节度使。黄巢遣尚让率兵五万攻凤翔，因轻敌中伏，大败于龙尾陂，死二万余人，伏尸数十里。诸葛爽又复降于唐，唐廷任为河阳节度使。郑畋传檄唐藩镇联合向大齐进攻，各路官军开始进逼长安。
大齐潼关守将成令环投奔高骈
中和元年（八八一）夏五、六月间，大齐潼关守将成令环不了解黄巢战略意图，在听说黄巢弃长安时，率队逃至蕲州、黄州（今湖北）随后被唐淮南节度使高骈招降。高骈假装出兵关中，五月十二日屯兵东城（今扬州城东），九月六日又撤回扬州。
时溥掘涂州
中和元年（八八一）八月，唐感化军（徐州）节度使支详遣部将时溥率五千兵赴关中围剿大齐军。时溥中途折回徐州发动兵变，杀支详。诏以时溥为感化军留后，旋命为节度使，时溥再派兵三千进入关中。
李昌言逐郑畋
中和元年（八八一）十月，唐凤翔军将李昌言发动兵变，引兵攻府城，逼走凤翔节度使、京城四面诸军都统郑畋，自为留后。唐不敢开罪李昌言，诏其为凤翔节度行营招讨使，郑畋逃至成都，次年任宰相。
日僧圆珍与唐僧互致礼物书信
中和元年（八八一）唐商张蒙至日本携去圆珍托婺州人李达代为求访之《一切经》缺本一百二址卷。中和二年（八八二），日僧圆珍托唐人李达送函并黄金至长安大兴善寺慧轮三藏处以求缺经。又遣其弟子三慧入唐求缺经三百四十卷。中和三年（八八三），天台山国清寺渚德，并赵州良壻和尚之弟子，托唐商柏志贞致书日僧圆珍。
文学家陆龟蒙约死于本年。龟蒙字鲁望，长洲（今苏州）人。隐居甫里，号甫里先生，又号江湖散人、天随子。与皮日休齐名，时号“皮陆”。作品多讽刺揭露现实。著有《甫里集》。
通鉴记载
僖宗惠圣恭定孝皇帝中之上中和元年（辛丑，公元八八一年） 
春，正月，车驾发兴元。加牛勖同平章事。陈敬瑄以扈从之人骄纵难制，有内园小儿先至成都，游于行宫，笑曰：“人言西川是蛮，今日观之，亦不恶！”敬瑄执而杖杀之，由是众皆肃然。敬瑄迎谒于鹿头关。辛未，上至绵州，东川节度使杨师立谒见。壬申，以工部侍郎、判度支萧遘同平章事。 
郑畋约前朔方节度使田弘夫、泾原节度使程宗楚同讨黄巢。巢遣其将王晖赍诏召畋，畋斩之，遣其子凝绩诣行在，凝绩追及上于汉州。 
丁丑，车驾至成都，馆于府舍。 
上遣中使趣高骈讨黄巢，道路相望，骈终不出兵。上至蜀，犹冀骈立功，诏骈巡内刺史及诸将有功者，自监察至常侍，听以墨敕除讫奏闻。 
裴澈自贼中奔诣行在。时百官未集，乏人草制，右拾遗乐朋龟谒田令孜而拜之，由是擢为翰林学士。张氵睿先称亦拜令孜。令孜尝召宰相及朝贵饮酒，氵睿耻于众中拜令孜，乃先谒令孜，谢酒。及宾客毕集，令孜言曰：“令孜与张郎中清浊异流，尝蒙中外，既虑玷辱，何惮改更，今日于隐处谢酒则又不可。”浚惭惧无所容。 
二月，乙卯朔，以太子少师王铎守司徒兼门下侍郎、同平章事。 
丙申，加郑畋同平章事。 
加淮南节度使高骈东面都统，加河东节度使郑从谠兼侍中，依前行营招讨使。代北监军陈景思帅沙陀酋长李友金及萨葛、安庆、吐谷浑诸部入援京师。至绛州，将济河。绛州刺史瞿稹，亦沙陀也，请景思曰：“贼势方盛，未可轻进，不若且还代北募兵。”遂与景思俱还雁门。 
以枢密使杨复光为京城西南面行营都监。 
黄巢以朱温为东南面行营都虞候，将兵攻邓州。三月，辛亥，陷之，执刺史赵戎，因戍邓州以扼荆、襄。壬子，加陈敬瑄同平章事。甲寅，敬瑄奏遣左黄头军使李鋋将兵击黄巢。 
辛酉，以郑畋为京城四面诸军行营都统。赐畋诏：“凡蕃、汉将士赴难有功者，并听以墨敕除官。”畋奏以泾原节度使程宗楚为副都统，前朔方节度使唐弘夫为行军司马。黄巢遣其将尚让、王播帅众五万寇凤翔，畋使弘夫伏兵要害，自以兵数千，多张旗帜，疏陈于高冈。贼以畋书生，轻之，鼓行而前，无复行伍，伏发，贼大败于龙尾陂，斩首二万馀级，伏尸数十里。 
有书尚书省门为诗以嘲贼者，尚让怒，应在省官及门卒，悉抉目倒悬之；大索城中能为诗者，尽杀之；识字者给贱役。凡杀三千馀人。 
瞿稹，李友金至代州，募兵逾旬，得三万人，皆北方杂胡，屯于崞西，犷悍暴横，稹与友金不能制。友金乃说陈景思曰：“今虽有众数万，苟无威望之将以统之，终无成功。吾兄司徒父子，勇略过人，为众所服。骠骑诚奏天子赦其罪，召以为帅，则代北之人一麾响应，狂贼不足平也！”景思以为然，遣使诣行在言之。诏如所请。友金以五百骑赍诏诣达靼迎之，李克用帅靼诸部万人赴之。 
群臣追从车驾者稍稍集成都，南北司朝者近二百人。诸道及四夷贡献不绝，蜀中府库充实，与京师无异。赏赐不乏，士卒欣悦。 
黄巢得王徽，逼以官，徽阳瘖，不从。月馀，逃奔河中，遣人间道奉绢表诣行在。诏以徽为兵部尚书。 
前夏绥节度使诸葛爽复自河阳奉表自归，即以为河阳节度使。 
宥州刺史拓跋思恭，本党项羌也，纠合夷、夏兵会鄜延节度使李孝昌于鄜州，同盟讨贼。奉天镇使齐克俭遣使诣郑畋求自效。甲子，畋传檄天下籓镇，合兵讨贼。时天子在蜀，诏令不通，天下谓朝廷不能复振，及得畋檄，争发兵应之。贼惧，不敢复窥京西。 
夏，四月，戊寅朔，加王铎兼侍中。 
以拓跋思恭权知夏绥节度使。 
黄巢以其将王玫为邠宁节度使，邠州通塞镇将朱玫起兵诛之，让别将李重古为节度使，自将兵讨巢，是时，唐弘夫屯渭北，王重荣屯沙苑，王处存屯渭桥，拓跋思恭屯武功，郑畋屯盩厔。弘夫乘龙尾之捷，进薄长安。 
壬午，黄巢帅众东走，程宗楚先自延秋门入，弘夫继至，处存帅锐卒五千夜入城。坊市民喜，争欢呼出迎官军，或以瓦砾击贼，或拾箭以供官军。宗楚等恐诸将分其功，不报凤翔、鄜夏，军士释兵入第舍，掠金帛、妓妾。处存令军士首系白{须巾}为号，坊市少年或窃其号以掠人。贼露宿霸上，诇知官军不整，且诸军不相继，引兵还袭之，自诸门分入，大战长安中，宗楚、弘夫死，军士重负不能走，是以甚败，死者什八九。处存收馀众还营。丁亥，巢复入长安，怒民之助官军，纵兵屠杀，流血成川，谓之洗城。于是诸军皆退，贼势愈炽。贼所署同州刺史王溥、华州刺史乔谦、商州刺史宋岩闻巢弃长安，皆率众奔邓州，朱温斩溥、谦，释岩，使还商州。 
庚寅，拓跋思恭、李孝昌与贼战于王桥，不利。 
诏以河中留后王重荣为节度使。 
贼众上黄巢尊号曰承天应运启圣睿文宣武皇帝。 
有双雉集广陵府舍，占者以为野鸟来集，城邑将空之兆，高骈恶之，乃移檄四方，云将入讨黄巢，悉发巡内兵八万，舟二千艘，旌旗甲兵甚盛。五月，己未，出屯东塘。诸将数请行期，骈托风涛为阻，或云时日不利，竟不发。 
李克用牒河东，称奉诏将兵五万讨黄巢，令具顿递，郑从谠闭城以备之。克用屯于汾东，从谠犒劳，给其资粮，累日不发。克用自至城下大呼，求与从谠相见，从谠登城谢之。癸亥，复求发军赏给，从谠以钱千缗、米千斛遗之。甲子，克用纵沙陀剽掠居民，城中大骇。从谠求救于振武节度使契苾璋，璋引突厥、吐谷浑救之，破沙陀两寨，克用追战至晋阳城南，璋引兵入城，沙陀掠阳曲、榆次而归。 
黄巢之克长安也，忠武节度使周岌降之。岌尝夜宴，急召监军杨复光，左右曰：“周公臣贼，将不利于内侍，不可往。”复光曰：“事已如此，义不图全。”即诣之。酒酣，岌言及本朝，复光泣下，良久，曰：“丈夫所感者，恩义耳！公自匹夫为公侯，奈何舍十八叶天子而臣贼乎！”岌亦流涕曰：“吾不能独拒贼，故貌奉而心图之。今日召公，正为此耳。”因沥酒为盟。是夕，复光遣其养子守亮杀贼使者于驿。 
时秦宗权据蔡州，不从岌命，复光将忠武兵三千诣蔡州，说宗权同举兵讨巢。宗权遣其将王淑将兵三千从复光击邓州，逗留不进，复光斩之，并其军，分忠武八千人为八都，遣牙将鹿晏弘、晋晖、王建、韩建、张造、李师泰、庞从等八人将之。王建，舞阳人；韩建，长社人；晏弘、晖、造、师泰，皆许州人也。复光帅八都与朱温战，败之，遂克邓州，逐北至蓝桥而还。 
昭义节度使高浔会王重荣攻华州，克之。六月，戊戌，以郑畋为司空兼门下侍郎、同平章事，都统如故。 
李克用遇大雨，己亥，引兵北还，陷忻、代二州，因留居代州。郑从谠遣教练使论安等军百井以备之。邠宁节度副使朱玫屯兴平，黄巢将王播围兴平，玫退屯奉天及龙尾陂。 
西川黄头军使李铤将万人，巩咸将五千人屯兴平，为二寨，与黄巢战，屡捷。陈敬瑄遣神机营使高仁厚将二千人益之。 
秋，七月，丁巳，改元，赦天下。 
庚申，以翰林学士承旨、兵部侍郎韦昭度同平章事。 
论安自百井擅还，郑从谠不解靴衫斩之，灭其族。更遣都头温汉臣将兵屯百井。契苾璋引兵还振武。 
初，车驾至成都，蜀军赏钱人三缗。田令孜为行在都指挥处置使，每四方贡金帛，辄颁赐从驾诸军无虚月，不复及蜀军，蜀军颇有怨言。丙寅，令孜宴土客都头，以金杯行酒，因赐之，诸都头皆拜而受，西川黄头军使郭琪独不受，起言曰：“诸将月受俸料，丰赡有馀，常思难报，岂敢无厌！顾蜀军与诸军同宿卫，而赏赉悬殊，颇有觖望，恐万一致变。愿军容减诸将之赐以均蜀军，使土客如一，则上下幸甚！”令孜默然有间，曰：“汝尝有何功？”对曰：“琪生长山东，征戍边鄙，尝与党项十七战，契丹十馀战，金创满身。又尝征吐谷浑，伤胁肠出，线缝复战。”令孜乃自酌酒于别樽以赐琪。琪知其毒，不得已，再拜饮之。归，杀一婢，吮其血以解毒，吐黑汁数升，遂帅所部作乱，丁卯，焚掠坊市。令孜奉天子保东城，闭门登楼，命诸军击之。琪引兵还营，陈敬瑄命都押牙安金山将兵攻之，琪夜突围出，奔广都，从兵皆溃，独厅吏一人从，息于江岸。琪谓厅吏曰：“陈公知吾无罪，然军府掠扰，不可以莫之安也。汝事吾能始终，今有以报汝。汝赍吾印剑诣陈公曰：‘郭琪走渡江，我以剑击之，坠水，尸随湍流下矣。得其印剑以献。”陈公必据汝所言，榜悬印剑于市以安众。汝当获厚赏，吾家亦保无恙。吾自此适广陵，归高公，后数日，汝可密以语吾家也。”遂解印剑授之而逸。厅吏以献敬瑄，果免琪家。 
上日夕专与宦官同处，议天下事，待外臣殊疏薄。庚午，左拾遗孟昭图上疏，以为：“治安之代，遐迩犹应同心；多难之时，中外尤当一体。去冬车驾西幸，不告南司，遂使宰相、仆射以下悉为贼所屠，独北司平善。况今朝臣至者，皆冒死崎岖，远奉君亲，所宜自兹同休等戚。伏见前夕黄头军作乱，陛下独与令孜、敬瑄及诸内臣闭城登楼，并不召王铎已下及收朝臣入城。翌日，又不对宰相，亦不宣慰朝臣。臣备位谏官，至今未知圣躬安否，况疏冗乎！傥群臣不顾君上，罪固当诛；若陛下不恤群臣，于义安在！夫天下者，高祖、太宗之天下，非北司之天下；天子者，四海九州之天子，非北司之天子。北司未必尽可信，南司未必尽无用。岂天子与宰相了无关涉，朝臣皆若路人！如此，恐收复之期，尚劳宸虑，尸禄之士，得以宴安。臣躬被宠荣，职在裨益，虽遂事不谏，而来者可追。”疏入，令孜屏不奏。辛未，矫诏贬昭图嘉州司户，遣人沉于蟆颐津，闻者气塞而莫敢言。 
鄜延节度使李孝昌、权夏州节度使拓跋思恭屯东渭桥，黄巢遣朱温拒之。以义武节度使王处存为东南面行营招讨使，以邠宁节度副使朱玫为节度使。 
八月，己丑夜，星交流如织，或大如杯，至丁酉乃止。 
武宁节度使支详遣牙将时溥、陈璠将兵五千入关，讨黄巢，二人皆详所奖拔也。溥至东都，矫称详命，召师还与璠合兵，屠河阴，掠郑州而东。及彭城，详迎劳，犒赏甚厚。溥遣所亲说详曰：“众心见迫，请公解印以相授。”详不能制，出居大彭馆，溥自知留务。璠谓溥曰：“支仆射有惠于徐人，不杀，必成后悔。”溥不许，送详归朝。璠伏甲于七里亭，并其家属杀之。诏以溥为武宁留后。溥表璠为宿州刺史，璠到官贪虐，溥以都张友代还，杀之。 
杨复光奏升蔡州为奉国军，以秦宗权为防御使。寿州屠者王绪与妹夫刘行全聚众五百，盗据本州，月馀，复陷光州，自称将军，有众万馀人。秦宗权表为光州刺史。固始县佐王潮及弟审邽、审知皆以材气知名，绪以潮为军正，使典盗粮，阅士卒，信用之。 
高浔与黄巢将李详战于石桥，浔败，奔河中，详乘胜复取华州。巢以详为华州刺史。 
以权知夏绥节度使拓跋思恭为节度使。 
宗正少卿嗣曹王龟年自南诏还，骠信上表款附，请悉遵诏旨。 
九月，李孝昌、拓跋思恭与尚让、朱温战于东渭桥，不利，引去。 
初，高骈与镇海节度使周宝俱出神策军，骈以兄事宝。及骈先贵有功，浸轻之。既而封壤相邻，数争细故，遂有隙。骈檄宝入援京师，宝治舟师以俟之，怪其久不行。访诸幕客，或曰：“高公幸朝廷多故，有并吞江东之志，声云入援，其实未必非图我也！宜为备。”宝未之信，使人觇骈，殊无北上意。会骈使人约宝面会瓜洲议军事，宝遂以言者为然，辞疾不往。且谓使者曰：“吾非李康，高公复欲作家门功勋以欺朝廷邪？”骈怒，复遣使责宝，“何敢轻侮大臣？”宝诟之曰：“彼此夹江为节度使，汝为大臣，我岂坊门卒邪！”由是遂为深仇。 
骈留东塘百馀日，诏屡趣之，骈上表，托以宝及浙东观察使刘汉宠将为后患，辛亥，复罢兵还府，其实无赴难心，但欲禳雉集之异耳。 
高骈召石镜镇将董昌至广陵，欲与之俱击黄巢。昌将钱镠说昌曰：“观高公无讨贼心，不若以扞御乡里为辞而去之。”昌从之，骈听昌还。会杭州刺史路审中将之官，行至嘉兴，昌自石镜引兵入杭州，审中惧而还。昌自称杭州都押牙、知州事，遣将吏请于周宝。宝不能制，表为杭州刺史。 
临海贼杜雄陷台州。 
辛酉，立皇子震为建王。 
昭义十将成麟杀高浔，引兵还据潞州。天井关戍将孟方立起兵攻麟，杀之。方立，刑州人也。 
忠武监军杨复光屯武功。 
永嘉贼朱褒陷温州。 
凤翔行军司马李昌言将本军屯兴平。时凤翔仓库虚竭，犒赏稍薄，粮馈不继。昌言知府中兵少，因激怒其众。冬，十月，引军还袭府城。郑畋登城与士卒言，其众皆下马罗拜曰：“相公诚无负我曹。”畋曰：“行军苟能戢兵爱人，为国灭贼，亦可以顺守矣。”乃以留务委之。即日西赴行在。 
天平节度使、南面招讨使曹全晸与贼战死，军中立其兄子存实为留后。 
十一月，乙巳，孟楷、朱温袭鄜、夏二军于富平，二军败，奔归本道。 
郑畋至凤州，累表辞位。诏以畋为太子少傅、分司，以李昌言为凤翔节度行营招讨使。 
以门下侍郎、同平章事裴澈为鄂岳观察使。 
加镇海节度使周宝同平章事。遂昌贼卢约陷处州。 
十二月，江西将闵勖戍湖南，还，过潭州，逐观察使李裕，自为留后。 
以感化留后时溥为节度使。 
赐夏州号定难军。 
初，高骈镇荆南，补武陵蛮雷满为牙将，领蛮军，从骈至淮南，逃归，聚众千人，袭朗州，杀刺史崔翥，诏以满为朗州留后。岁中，率三四引兵寇荆南，入其郛，焚掠而去，大为荆人之患。陬溪人周岳尝与满猎，争肉而斗，欲杀满，不果。闻满据朗州，亦聚众袭衡州，逐刺史徐颢。诏以岳为衡州刺史。石门洞蛮向环亦集夷獠数千攻陷澧州，杀刺史吕自牧，自称刺史。 
王铎以高骈为诸道都统无心讨贼，自以身为首相，发愤请行，恳款流涕，至于再三。上许之。